**PROMJENJIVE VRSTE RIJEČI**

Riječi su promjenjive ako mogu pod određenim uvjetima mijenjati svoj oblik.

Riječi mijenjaju svoj oblik:

1. izmjenom pojedinih glasova: trava-travi; žutim- žutiš, krupni-krupnu itd.
2. dodavanjem novih glasova: žut – žuta; cvijet – cvijetu; vaš – vaša itd.

**Promjenjive** su riječi

Imenice su riječi kojima se imenuju bića, predmeti, pojave i osjećaji. Prema značenju dijele se na:

1. opće: služe za imenovanje bića, predmeta, pojava
2. vlastite: služe kao ime pojedinom čovjeku, životinji, stvari , pojavi

Opće imenice dijele se na pojedine, zbirne i gradivne ( biljka, cvijeće, srebro)

**Gramatička obilježja imenica** su : rod, broj i padež

**Rod**: gramatička kategorija – može biti muški, ženski i srednji

**Broj:** morfološka kategorija – jednina i množina

**Padež:** morfološka kategorija kojom se izriču različiti odnosi među riječima : nominativ, genitiv, dativ, akuzativ, vokativ, lokativ, instrumental. Promjena riječi po padežima naziva se deklinacija ili sklonidba

**Pridjevi** su riječikoje pobližeoznačavaju imenice, tj. Pridjevi su riječi koje izražavaju različite osobine bića, stvari i pojava. Po značenju dijele se na: **opisne, gradivne i posvojne**

1. **opisni ili kvalitativni** pridjevi označavaju kakvo je što. ( More je duboko i plavo)
2. **gradivni ili materijalni** pridjevi označavaju od čega je što ( Sat je zlatan, limen.)
3. **posvojni ili posesivni** označavaju čije je što ( kuća je moja, bakina)

**Gramatička obilježja pridjeva su** rod, broj i padež.

Pridjevi mogu biti u **određenom i neodređenom** obliku.

**Određenim pridjevom** se predmet identificira, utvrđuje se *koji je* ( žuti kaput)

**Neodređenim pridjevom** se predmet kvalificira, utvrđuje se *kakav je* ( žut kaput)

**Komparacija pridjeva:**

Uspoređivanje osobina dvaju predmeta naziva se **komparacija ili stupnjevanje:** kompariraju se u pravilu samo opisni pridjevi. Komparacija ima tri stupnja:

1. **pozitiv ili prvi stupanj** **–** oblik kojim se iskazuje samo o kojoj je osobini riječ - tvrd
2. **komparativ ili drugi stupanj** – oblik kojim se iskazuje da neki predmet ima osobinu u većoj mjeri - tvrđi
3. **superlativ ili treći stupanj** – oblik koji izriče da neki predmet po nekoj osobini nadmašuje sve ostale - najtvrđi

Komparativ se tvori tako da se na pozitiv dodaju nastavci –i, -iji, -ši. Pred tim se nastavcima osnovni slog krati ( bijel- bjelji)

Superlativ se tvori tako da se komparativu doda predmetak (prefiks) naj- ( bolji – najbolji)

**Zamjenice** su riječi koje zamjenjuju imenice ili upućuju na ono što je označeno imenicama.

**Gramatička obilježja zamjenica** su rod, broj, padež i lice

Zamjenice se dijele po **funkciji i po značenju.**

**Po funkciji** razlikujemo:

1. imeničke – koje zamjenjuju imenice i odgovaraju na pitanje tko? Što?
2. pridjevske - koje zamjenjuju pridjeve, u rečenici dolaze kao dodatak imenicama i odgovaraju na pitanja koji?, čiji?,kakav?, kolik ( Čija je torba? Torba je moja.)

**Po značenju** zamjenice se dijele na: lične, posvojne, povratne, povratno-posvojne, pokazne, upitne, odnosne i neodređene